SEVILJA, DRUGI SEMESTER 2018

* Kako ste bili zadovoljni z izmenjavo in zakaj?

Z izmenjavo sem bila zelo zadovoljna, saj je Sevilja zelo lepo mesto in prebivalci so nadvse prijazni in ljubeznivi. V mestu se hitro znajde in je veliko možnosti tako za zabavo kot za izobraževanje in kulturno udejstvovanje. Fakulteta je nekoliko odročna, kar malce oteži situacijo, ampak z metrojem ali kolesom si mobilen po celem mestu in tudi to ni problem.

* Ste imeli redna predavanja v angleščini ali samo občasne konzultacije?

Ne predavanja in ne konzultacije niso v angleščini, vse poteka v španščini.

* Kako bi ocenili kakovost študija?

Kakovost študija, kar se tiče znanja, je nekoliko nižja kot pri nas, vendar sta izvedba in način predavanj veliko boljša, bolj prijazna študentom in razgibana. Tako da tudi, če »znajo manj«, je to znanje pridobljeno na bolj praktičen način, kar menim, da je na dolgi rok boljše.

* Kakšni so bili profesorji? Bi kateri predmet/profesorja posebej pohvalili/skritizirali?

Profesorji so ZELO prijazni. Zelo velika razlika z našimi profesorji, veliko bolj dostopni, prilagodljivi in ustrežljivi. Na sploh so bolj razumevajoči in vedno pripravljeni obrazložiti, karkoli zanima študente, in tudi bolj odzivni preko interneta.

* Kakšni so življenjski stroški v primerjavi s temi v Sloveniji?

Stroški so primerljivi, ni razlike.

* Koliko je treba imeti za namestitev?

300 €.

* Je ustanova velika? Sprejme veliko tujih študentov?

DA. DA.

* Kakšne so možnosti za druženje z domačimi in tujimi študenti?

Lažje se družiš s tujimi študenti, saj se domači zavedajo, da si na izmenjavi in boš kmalu odšel in imajo zato nekoliko manj interesa za vzpostavljanje stika z s tabo, medtem, ko so tuji v isti situaciji in si med sabo pomagajo.

* Kakšno je mesto?

Čudovito.

* Kako je bilo poskrbljeno za obšolske dejavnosti?

Erasmus klubi imajo veliko obšolskih dejavnosti, vsak večer se nekaj dogaja.

* Kaj priporočate študentom, ki nameravajo iti na študij tja?

Znanje španščine. Da si najamejo stanovanje raje v centru, meni je bilo lažje, da sem se z metrojem vozila na faks, kot pa da bi se zvečer in popoldne vozila v center oz. vsakič, ko bi želela početi, kaj bolj zabavnega.

* Ali dovolite objavo elektronskega naslova (za druge študente, ki bi jih zanimalo več praktičnih podrobnosti)?«

Ne.